הישראלים בוחרים לעשות שופינג: יותר מ-8,000 עסקאות באשראי בדקה, כך לפי דיווחי חברת שב"א, מפעילת מערכות התשלומים הלאומיות בכרטיסי אשראי. הנתון הזה נרשם בין 13:00 ל-14:00 כשלרוב מספר העסקאות עמד על יותר מ-8,000 עסקאות והגיע ללמעלה מחצי מיליון עסקאות בשעה. קצב הפעולות ירד אחרי כן ל-6,500 עסקאות בדקה.

>> לסיפורים הכי מעניינים והכי חמים בכלכלה - הצטרפו לערוץ הטלגרם שלנו

יום שבתון בבחירות: מי חייב לעבוד ולמי זה הכי משתלם?

בגלל המצלמות: כך זינק תקציב ועדת הבחירות

לפני שאתם מגיעים לקלפי: המספרים שמאחורי בחירות 2019

בשוק טוענים שמדובר בנתונים שמזכירים את הנתונים שנרשמים מדי יום שישי, אם כי קצב הקניות מעט גבוה יותר.

יום הבוחר בקניון נתניה (צילום: יאיר שגיא)

מדובר בעלייה של 25% בקניות לעומת יום הבחירות באפריל , ככל הנראה משום שהחגים מעט יותר סמוכים למועד הבחירות וכן משום שמזג האוויר חם יותר. בנוסף, כל הרשתות הקמעונאיות יצאו במבצעים לכבוד היום הזה, במרכזי הקניות ובאתרי האינטרנט שלהן.

למשל, בקניוני עזריאלי מצפים שעד סף היום יגיעו לקניונים של הקבוצה כמיליון מבקרים, פי שלושה וחצי מביום רגיל. במתחם שרונים מדווחים על עלייה של כ-30% במכירות לעומת יום הבחירות הקודם, בזכות הגדלת מספר המבצעים. בקניון TLV מצפים ל-42 אלף מבקרים לעומת 40 אלף בבחירות באפריל.

רשת ויקטורי מוסרת כי בעקבות הסמיכות של יום הבחירות לחגים, נרשמה עליה של כ-58% במכירות לעומת הממוצע היומי. ב-300 סניפי קפה קפה ורשתות הבת שלה (15 רשתות), עלייה של 200% במספר הסועדים.

גם באתרי האינטרנט יצאו במבצעים כדי לדרבן את אלה שחוששים מההמולה בקניונים ובכל זאת מעוניינים לעסוק בשופינג. כך למשל בעזריאלי.קום יצאו במבצעי חיתולים ומגבונים שהעלו את התנועה באתר. בטרמינל X יש מבצע של 30% על חלק מהקטגוריות. בקסטרו מציעים 25% הנחה על כל האתר. הכי זול זה להצביע ולא לקנות.

משב״א נמסר כי החברה נערכה בצורה מיוחדת על מנת לתפעל את מערכות התשלומים ביום הבחירות המהווה יום עמוס ברכישות בכרטיסי אשראי.